stanford-oval/wikipedia huggingface dataset:
Kultananopartikkeli
Sovellukset

Kultananopartikkeleilla on ainutlaatuisia ominaisuuksia, joiden ansiosta niitä voidaan hyödyntää monenlaisissa sovelluksissa. Kultananopartikkelien synteesi tunnetaan hyvin ja niiden kokoa ja muotoa voidaan hallita, mikä on tärkeää sovellusten kehittämisessä.  
Ligandinvaihto mahdollistaa partikkelin pinnan ominaisuuksien muuntelun monien erilaisten orgaanisten yhdisteiden avulla. Esimerkiksi 11-merkaptoundekaanihapolla partikkelista saadaan liukoinen alkaliseen vesiliuokseen, mutta happamassa liuoksessa ne sen sijaan aggregoituvat, eli kiinnittyvät toisiinsa vetysidosten välityksellä muodostaen partikkeleista pieniä ryppäitä.   Muutamia sovelluksia on esitelty seuraavissa kappaleissa.
Sovellukset > Valokemialliset sovellukset

Kultananopartikkeleita voidaan käyttää valokemiallisten ilmiöiden tutkimiseen, jolloin partikkelin pintaan liitetään ligandeja, joissa on valoaktiivinen ryhmä, kuten esim. fullereeni , porfyriini  tai ftalosyaniini . Valoaktiivisilla nanopartikkeleilla voi tulevaisuudessa olla käyttöä aurinkoenergian keräämisessä, fotokatalyysissä ja spektroskopiassa.
Sovellukset > Metallien tunnistaminen

Kultananopartikkeleja voidaan käyttää erittäin pienten elohopeapitoisuuksien tunnistamiseen. Elohopea muodostaa kullan kanssa amalgaamin, jolloin kultananopartikkeleiden absorptiospektri muuttuu. Päällystämällä inertin kappaleen ohuella kultananopartikkelikerroksella ja puhaltamalla siihen nestemäisestä näytteestä eroteltua elohopeapitoista ilmaa, voidaan UV/Vis-spektrometrialla havaita näytteestä pienimmillään 1,5 ng/l pitoisuuksia elohopeaa. Elohopean kyllästämän kultakerroksen voi regeneroida lämmittämällä. Menetelmän etuna on sen halpuus aikaisempiin menetelmiin verrattuna, sekä analyysin nopeus ja ympäristöystävällisyys.
Sovellukset > Sovellukset elektroniikassa

Elastisten polymeerien päällystäminen kultananopartikkeleilla mahdollistaa venyvien ja taipuvien johtimien valmistamisen. Näillä voi olla käyttöä taivuteltavassa elektroniikassa ja lääketieteellisissä implanteissa, jolloin johdinten joustaminen kudosten mukana ehkäisee liikkumisen aiheuttamia vaurioita.  Alkaanitioliligandeilla päällystettyjä partikkeleja voidaan käyttää johtimien tulostamiseen: liuottimessa liuenneena olevat partikkelit voidaan mustesuihkutulostimella tulostaa suoraan muovikalvolle, jonka jälkeen lämpökäsittely yhdistää ne sähköä johtavaksi kerrokseksi.
Sovellukset > Katalyysi

Kultananopartikkeleita voidaan käyttää katalyyttinä mm. hapetettaessa hiilimonoksidia hiilidioksidiksi. Katalyyttisovelluksissa hiilimonoksidin hapetus hiilidioksidiksi vaatii normaalisti yli 600 °C:n lämpötilan, mutta nanokulta pystyy siihen jo huoneenlämmössä.
Kultananopartikkelit lääketieteessä

Kulta on hyvä materiaali lääketieteellisiin sovelluksiin, koska kulta on biologisesti hyvin inertti aine ja kultananopartikkelit ovat siten yleensä hyvin bioyhteensopivia, eli eivät aiheuta merkittäviä haittavaikutuksia.  Kolloidisia Au-nanopartikkeleita on käytetty biosensoreissa, sairauksien diagnosoinnissa ja geeniekspressiossa. Mahdollisia lääketieteellisiä sovelluksia ovat myös: lääkeaineiden, peptidien, DNA:n ja antigeenien kuljetus kehossa, kuvantaminen ja geenien säätely sekä syöpähoitojen tehostaminen. Suurin osa kultananopartikkelien lääketieteellisistä sovelluksista on vielä tutkimusvaiheessa, mutta muutamia testataan jo kliinisillä tutkimuksilla.
Kultananopartikkelit lääketieteessä > Lääkeaineiden kuljetus

Kultananopartikkeleja voidaan käyttää lääkkeiden kuljetuksen tehostamiseen ja kohdistamiseen tiettyihin elimiin, kudoksiin tai soluihin. Tämä on tarpeen mm. silloin jos lääkeaine aiheuttaa vakavia haittavaikutuksia, jos se halutaan kuljettaa elimistössä sellaiseen paikkaan, johon vieraita aineita on vaikea saada tai jos kuljetettavana on molekyylejä, jotka hajoavat helposti elimistöstä tai poistuvat sieltä helposti esim. munuaisten kautta.
Ainakin kultananopartikkelin koko, muoto, pinta varaus, kyky kuljettaa ja vapauttaa lääkettä, hydrofobisuus ja hydrofiilisyys sekä pinnan reaktiivisuus vaikuttavat lääkkeen kuljetuksen onnistumiseen.   Kultananopartikkelit päätyvät solun sisälle reseptori-välitteisen endosytoosin avulla, joka saadaan aikaan lisäämällä kultananopartikkelin pintaan kohdistusmolekyylejä. Kultananopartikkelin 
pintaa voidaan muokata tiolien avulla ja jopa 100 molekyyliä voidaan sitoa 2 nm kokoisen kultananopartikkelin pinnalle, joten kultananopartikkeleja voidaan laajasti muokata sopimaan erilaisiin käyttötarkoituksiin. Kultananopartikkelien kokoa voidaan niitä valmistettaessa säädellä suhteellisen helposti ja niiden koko voi olla 1–150 nm.
Kultananopartikkelit lääketieteessä > Syövän hoito

Syöpälääkkeet ovat hyvä esimerkki lääkeaineista, joita käytettäessä lääkkeiden kohdistaminen tiettyyn paikkaan elimistössä on erittäin tärkeää. Syöpälääkkeet on tarkoitettu tavalla tai toisella tappamaan syöpäsoluja, joten ne ovat soluille haitallisia. Siksi ne voivat aiheuttaa pahoja haittavaikutuksia, jos ne päätyvät terveisiin soluihin, vaikka terveillä soluilla onkin yleensä paremmat mahdollisuudet toipua lääkkeen vaikutuksista kuin syöpäsoluilla.  Tehokkaimmat syöpälääkkeet siis tappavat soluja tehokkaimmin ja aiheuttavat näin myös vakavampia haittavaikutuksia. Siksi tarvitaan keinoja kuljettaa syöpälääkkeet spesifisesti kasvaimiin ilman, että ne pääsevät kosketuksiin terveen kudoksen kanssa.
Nanopartikkelit kulkeutuvat syöpäkasvaimiin passiivisesti kasvainten rakenteen takia, mikä tunnetaan EPR-efektinä. Kerääntymistä kasvaimiin voi tehostaa lisäämällä partikkelien pinnalle molekyylejä, jotka voivat kiinnittyä syöpäsolujen pinnalla oleviin reseptoreihin.  Tällaisia molekyylejä ovat esim. foolihappo, transferriini sekä verisuonen endoteelin kasvutekijä (VEGF). Monet syöpäsolutyypit tuottavat terveisiin soluihin verrattuna enemmän reseptoreja, joihin äsken luetellut molekyylit kiinnittyvät. Tämän ansiosta kultananopartikkelit, joiden pinnassa on näitä molekyylejä, kertyvät enemmän syöpäkasvaimiin kuin terveisiin kudoksiin.
Syöpälääkkeiden kuljetuksen lisäksi kultananopartikkeleja voidaan muutenkin hyödyntää syövän hoidossa. Niitä voidaan käyttää apuna syövän kuvantamisessa, koska ne pystytään havaitsemaan yksinkertaisillakin menetelmillä.  Lisäksi niitä voidaan käyttää syöpäsolujen tappamiseen myös ilman myrkyllisiä lääkkeitä. Kultananopartikkelit voivat absorboida infrapunasäteilyä ja muuttaa sitä lämmöksi. Tätä ilmiötä voidaan käyttää hyödyksi fototermisessä hoidossa. Säteilytettäessä kultananopartikkelien lämpötila voi kasvaa jopa niiden sulamispisteeseen, mikä riittää tappamaan partikkelin lähellä olevat syöpäsolut.  Yleensä käytetään lyhytaaltoista infrapunasäteilyä, koska se läpäisee kudokset melko hyvin, ei siroa paljoa eikä vahingoita tervettä kudosta.
Kultananopartikkelit lääketieteessä > Turvallisuus

De Jong et al.  suorittamat in vivo -tutkimukset rottien verenkiertoon injektoiduilla kultananopartikkeleilla osoittivat, että 24 tunnin kuluttua altistuksesta 10 nm partikkelit olivat levinneet laajalti sisäelimiin, mukaan luettuna aivoihin. Heikkilä  on tutkinut tietokonemalleilla nanopartikkelien käyttäytymistä biologisissa ympäristöissä ja toteaa kultananopartikkelien mahdollisesti 
vuorovaikuttavan solun pinnan kanssa ja käynnistävän apoptoosin. Alkilany ja Murphy  puolestaan toteavat nanopartikkeleiden terveysvaikutuksia läpikäyvän kirjallisuuskatsauksen yhteenvedossa, että monissa tutkimuksissa kultananopartikkelit on todettu vaarattomaksi, mutta osa artikkeleista on päätynyt päinvastaiseen tulokseen. Artikkelissa painotetaan, että monipuolisempaa tutkimustietoa tarvitaan yhä.
Aiheesta muualla

Kuvia tai muita tiedostoja aiheesta Kultananopartikkeli Wikimedia Commonsissa
Ligandit kiinnittyneenä kultananopartikkelin pintaan.
Ed Koch

| Ed Koch |
| --- | --- |
 Ed Koch vuonna 1988.
New Yorkin 105. pormestari
 1. tammikuuta 1978 – 31. joulukuuta 1989  
Edeltäjä:  Abraham D. Beame
Seuraaja:  David N. Dinkins
Yhdysvaltain edustajainhuoneen jäsen New Yorkin 18. piiristä
 3. tammikuuta 1973 – 31. joulukuuta 1977  
Edeltäjä:  Charles B. Rangel
Seuraaja:  S. William Green
Yhdysvaltain edustajainhuoneen jäsen New Yorkin 17. piiristä
 3. tammikuuta 1969 – 3. tammikuuta 1973  
Edeltäjä:  Theodore R. Kupferman
Seuraaja:  John M. Murphy
Henkilötiedot
Syntynyt: 12. joulukuuta 1924 Bronx, New York, Yhdysvallat
Kuollut: 1. helmikuuta 2013 (88 vuotta)
Tiedot
Puolue:  demokraatit
Uskonto:  juutalaisuus
 Nimikirjoitus
Edward Irving ”Ed” Koch (12. joulukuuta 1924 – 1. helmikuuta 2013) oli yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä New Yorkin 17. vaalipiiristä 1969–1973 sekä 18. vaalipiiristä 1973–1977 ja vuosina 1978–1989 New Yorkin pormestarina.
Differentiaalinen kryptoanalyysi

Differentiaalinen kryptoanalyysi on moderni menetelmä lähinnä lohkosalaajien analysoimiseen ja murtamiseen. Menetelmä on hyvin tehokas ja sen avulla on murrettu suuri määrä algoritmeja. Se on yksi käytetyimmistä moderneista kryptoanalyyttisistä tekniikoista.selvennä
Analyysi

Etsitään erotuksia dn, 0 kryptografisen algoritmin kierrosfunktiolle f siten että kohtuullisella todennäköisyydellä f(x+dn, 0, k)-f(x, k) antaa tulokseksi saman luvun dn, 1. Etsitään monia tällaisia pareja. Pyritään rakentamaan erotuksista ketju D siten että D0=dm0, 0, D1=dm0, 1=dm1, 0, D2=dm1, 1=dm2, 0 jne. niin että kohtuullisella todennäköisyydellä voidaan tietää kahden salattavan lohkon erotus mahdollisimman monen salauskierroksen läpi.
Analyysi > Hyökkäys

Pyydetään salaukset (c0, c1) lohkoille (b0, b1) siten että b1=b0+D0. Oletetaan että differentiaali D pätee tälle lohkoparille vähintään r-1 kierrosta jossa r on kierrosten kokonaislukumäärä. Dekryptataan (c0, c1) jokaisella mahdollisella kierrosavaimella k. Jos f-1(c1, k)-f-1(c0, k)=Dr-1, k on potentiaalisesti oikea avain kyseiselle kierrokselle. Pyydetään salauksia lohkopareille ja toistetaan tätä operaatiota kunnes yksi avain on valittu potentiaaliseksi avaimeksi huomattavasti useammin kuin mikään muu avain. Tämä on nyt oletettavasti avain kierrokselle r. Nyt voidaan jatkaa hyökkäystä siten että lohkopareille pyydettyjä salauksia dekryptataan aluksi yksi kierros tunnetulla avaimella. Nyt oletetaan että D pätee osittain dekryptatuille lohkopareille vähintään r-2 kierrosta ja voidaan etsiä samalla prosessilla avain kierrokselle r-1. Jatketaan kunnes kaikki kierrosavaimet on selvitetty tai niitä on tarpeeksi jäljellä olevien päättelemiseen.
Tekniikasta on monia erilaisia variaatioita ja siihen on kehitetty erilaisia parannuksia. Normaalisti hyökkääjä pyrkii käyttämään algoritmin kierrosfunktion perusteella kehitettyä menetelmää joka pystyy havaitsemaan lohkoparit (c0, c1) joille D ei taatusti ole pätenyt edelliskierrokselle asti. Tämä nopeuttaa hyökkäystä huomattavasti, sillä D yleensä pätee r-1 kierrosta vain harvoille lohkopareille. Kierrosavaimen koosta riippuen voi olla myös hyvin hyödyllistä kehittää nopea tekniikka potentiaalisten kierrosavainten löytämiseksi kaikkien avainten läpikäymisen sijaan. Tämä on verrattavissa saman salausalgoritmin murtamiseen kun r=1.
Etelä-Savon Lintuharrastajat Oriolus

Yhdistyksen nimikkolintu kuhankeittäjä
Etelä-Savon Lintuharrastajat Oriolus ry on luonnonvaraisista linnuista Etelä-Savossa kiinnostuneiden yhdistys. Etelä-Savon lintuharrastajat Oriolus ry on valtakunnallisen BirdLife Suomen jäsenyhdistys.
Orioluksen perustava kokous pidettiin 16.4.1977. Yhdistyksen ensimmäisenä puheenjohtajana toimi Lasse Vilhunen ja yhdistyksen rungon muodostivat savonlinnalaiset lintuharrastajat. Vuonna 2011 jäseniä oli yli 200.
Oriolus on julkaissut saman nimistä lintulehteä Oriolus.
Ed McKeever

| Mitalit | Mitalit | Mitalit |  |
| --- | --- | --- | --- |
|  Ed McKeever  |  Ed McKeever  |  Ed McKeever  |  |
Maa:  Yhdistynyt kuningaskunta
Miesten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | K-1, 200 m |  |
| MM-kilpailut   | MM-kilpailut   | MM-kilpailut   |  |
|  Kultaa | Poznań 2010 | K-1, 200 m |  |
|  Hopeaa | Poznań 2010 | K-1, 4×200 m |  |
|  Hopeaa | Szeged 2011 | K-1, 200 m |  |
|  Pronssia | Moskova 2014 | K-1, 200 m |  |
|  Pronssia | Moskova 2014 | K-1, 4×200 m |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | K-1, 200 m |  |
| EM-kilpailut   | EM-kilpailut   | EM-kilpailut   |  |
|  Kultaa | Trasona 2010 | K-1, 200 m |  |
|  Hopeaa | Brandenburg 2014 | K-1, 200 m |  |
|  Pronssia | Belgrad 2011 | K-1, 200 m |  |
|  Pronssia | Zagreb 2012 | K-1, 200 m |  |
Edward Daniel "Ed" McKeever, MBE (s. 27. elokuuta 1983 Bath) on brittiläinen ratameloja ja olympiavoittaja. 173 senttimetriä pitkä ja 79 kilogrammaa painava McKeever edustaa Bradford on Avon Canoe Clubia ja kilpailee kajakkiyksikön 200 metrillä.
McKeever voitti kultaa kajakkiyksikön 200 metriltä vuoden 2012 kesäolympialaisista Lontoosta. MM-kilpailuista hän on saavuttanut yhden kullan, kaksi hopeaa ja kaksi pronssia. Mitaleista yksi kulta, yksi hopea ja yksi pronssi on tullut henkilökohtaiselta 200 metriltä. EM-kilpailuista McKeever on saavuttanut yhden kullan, yhden hopean ja kaksi pronssia, jotka kaikki ovat tulleet henkilökohtaisesta kilpailusta. Vuoden 2015 Euroopan kisoista hän saavutti pronssia 200 metriltä.
McKeeveristä tuli brittiläisen imperiumin ritarikunnan jäsen (MBE) uutenavuotena 2013. Hänet tunnetaan lempinimellä The Usain Bolt of the Water (suom. Vesien Usain Bolt).
Leino (Ylämaa)

Leino on kylä entisen Ylämaan kunnan alueella Lappeenrannan kaupungissa Etelä-Karjalassa. Kylä sijaitsee Pukaluksen länsirannalla noin neljän kilometrin päässä valtakunnanrajasta ja noin viiden kilometrin päässä Ylämaan kirkonkylästä.
Lappeenranta
| --- | --- |
Kaupunginosat:  Ahvenlampi • Alakylä • Hakali • Harapainen • Hartikkala • Hiekkapelto • Hiessilta • Honkalahti • Hyrymäki • Ihalainen • Kanavansuu • Karhuvuori • Kariniemi • Kaukas • Keskus • Kesola • Kesämäki • Kimpinen • Kivisalmi • Korvenkeskus • Kourula • Kuusela • Kuusimäki • Kylpylä • Laihia • Lampikangas • Lapvesi • Lauritsala • Lavola • Leiri • Lentokenttä • Lepola • Linnoitus • Lintukangas • Mattila • Mustola • Myllymäki • Mälkiä • Mäntylä • Nuijamaa • Pajarila • Pallo–Tyysterniemi • Parkkarila • Peltola • Pulp • Putkinotko • Pöyhiänniemi • Rauha • Reijola • Ruoholampi • Rutola • Sammonlahti • Selkäharju • Skinnarila • Suolahti • Taikinamäki • Tirilä • Tykki–Kiviharju • Uus-Lavola • Vesivalo • Voisalmi • Ylämaa
Kyliä:  Hanhijärvi • Hiivaniemi • Kansola • Konnunsuo • Kontu • Leino • Louko • Moisio • Ravattila • Raippo • Ruokola • Rännikorpi • Simola • Sirkjärvi • Vainikkala
Muita alueita:  Huhtiniemi • Joutseno • Nuijamaa • Pikisaari • Ylämaa
Etelä-Savon Liikunta

| Etelä-Savon Liikunta |
| --- | --- |

Perustettu:  1998
Tyyppi:  liikunnan aluejärjestö
Kotipaikka:  Mikkeli
Toiminta-alue:  Etelä-Savo
Aluejohtaja:  Mari Makkonen
Puheenjohtaja:  Mervi Simoska
Aiheesta muualla
Sivusto
Etelä-Savon Liikunta (lyh. ESLi) on Etelä-Savon alueella toimiva liikunnan aluejärjestö. Järjestön perustehtävä on edistää hyvinvointia Etelä-Savon alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Etelä-Savon liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Etelä-Savossa.
Etelä-Savon Liikunta on perustettu vuonna 1998. Järjestön toimisto sijaitsee Mikkelissä.
Etelä-Savon Liikunta on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.
Edolo

| Edolo |
| --- | --- |
 Näkymä Edolosta.
 vaakuna
 Edolon sijainti Brescian maakunnassa.
 Koordinaatit: 46°10′44″N, 10°19′48″E 
Valtio:   Italia
Alue:  Lombardia
Maakunta:  Brescia
Hallinto:  
 – Kunnanjohtaja:  Vittorio Marniga
Pinta-ala:  
 – Kokonaispinta-ala:  88,90 km²
Korkeus:  615–3 539 m
Väkiluku (31.12.2015):  4 572
 – Väestötiheys:  51 as./km²
Aikavyöhyke:  UTC+ 1
 – Kesäaika:  UTC+ 2
Postinumero:  25048
Suuntanumero(t):  0364
 
 Kotisivut 
Infobox OKVirheellinen NIMI-arvo: 
Edolo on kunta Brescian maakunnassa Italiassa. Kunnassa asuu noin 4 500 ihmistä, ja sen pinta-ala on 89 neliökilometriä. Edolossa sijaitsee muun muassa pumppuvoimalaitos.
Edolo rajoittuu Corteno Golgin, Incudinen, Loveron, Malonnon, Monnon, Ponte di Legnon, Saviore dell'Adamellon, Sernion, Sonicon, Temùn, Tovo di Sant'Agatan, Vezza d'Oglion ja Vionen kuntiin.
Aiheesta muualla

Kuvia tai muita tiedostoja aiheesta Edolo Wikimedia Commonsissa
Brescian maakunta
Acquafredda | Adro | Agnosine | Alfianello | Anfo | Angolo Terme | Artogne | Azzano Mella | Bagnolo Mella | Bagolino | Barbariga | Barghe | Bassano Bresciano | Bedizzole | Berlingo | Berzo Demo | Berzo Inferiore | Bienno | Bione | Borgo San Giacomo | Borgosatollo | Borno | Botticino | Bovegno | Bovezzo | Brandico | Braone | Breno | Brescia | Brione | Caino | Calcinato | Calvagese della Riviera | Calvisano | Capo di Ponte | Capovalle | Capriano del Colle | Capriolo | Carpenedolo | Castegnato | Castel Mella | Castelcovati | Castenedolo | Casto | Castrezzato | Cazzago San Martino | Cedegolo | Cellatica | Cerveno | Ceto | Cevo | Chiari | Cigole | Cimbergo | Cividate Camuno | Coccaglio | Collebeato | Collio | Cologne | Comezzano-Cizzago | Concesio | Corte Franca | Corteno Golgi | Corzano | Darfo Boario Terme | Dello | Desenzano del Garda | Edolo | Erbusco | Esine | Fiesse | Flero | Gambara | Gardone Riviera | Gardone Val Trompia | Gargnano | Gavardo | Ghedi | Gianico | Gottolengo | Gussago | Idro | Incudine | Irma | Iseo | Isorella | Lavenone | Leno | Limone sul Garda | Lodrino | Lograto | Lonato del Garda | Longhena | Losine | Lozio | Lumezzane | Maclodio | Magasa | Mairano | Malegno | Malonno | Manerba del Garda | Manerbio | Marcheno | Marmentino | Marone | Mazzano | Milzano | Moniga del Garda | Monno | Monte Isola | Monticelli Brusati | Montichiari | Montirone | Mura | Muscoline | Nave | Niardo | Nuvolento | Nuvolera | Odolo | Offlaga | Ome | Ono San Pietro | Orzinuovi | Orzivecchi | Ospitaletto | Ossimo | Padenghe sul Garda | Paderno Franciacorta | Paisco Loveno | Paitone | Palazzolo sull’Oglio | Paratico | Paspardo | Passirano | Pavone del Mella | Pertica Alta | Pertica Bassa | Pezzaze | Pian Camuno | Piancogno | Pisogne | Polaveno | Polpenazze del Garda | Pompiano | Poncarale | Ponte di Legno | Pontevico | Pontoglio | Pozzolengo | Pralboino | Preseglie | | Prevalle | Provaglio Val Sabbia | Provaglio d’Iseo | Puegnago sul Garda | Quinzano d’Oglio | Remedello | Rezzato | Roccafranca | Rodengo-Saiano | Roncadelle | Rovato | Roè Volciano | Rudiano | Sabbio Chiese | Sale Marasino | Salò | San Felice del Benaco | San Gervasio Bresciano | San Paolo | San Zeno Naviglio | Sarezzo | Saviore dell’Adamello | Sellero | Seniga | Serle | Sirmione | Soiano del Lago | Sonico | Sulzano | Tavernole sul Mella | Temù | Tignale | Torbole Casaglia | Toscolano-Maderno | Travagliato | Tremosine | Trenzano | Treviso Bresciano | Urago d’Oglio | Vallio Terme | Valvestino | Verolanuova | Verolavecchia | Vestone | Vezza d’Oglio | Villa Carcina | Villachiara | Villanuova sul Clisi | Vione | Visano | Vobarno | Zone
Emil Forslund

| Emil Forslund> Henkilötiedot |
| --- | --- |
Syntynyt: 21. syyskuuta 1993 (ikä 31) Tidaholm, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  176 cm
Paino:  89 kg
Seura
Seura:  Nybro Vikings IF
Sarja:  HockeyAllsvenskan
Pelinumero:  27
Pelaajaura
Pääsarjaura:  2018–
Aik. seurat:  Skövde IK (Ruotsi I) SaiPa (SML) Färjestad BK (SHL) Växjö Lakers HC (SHL) Östersunds IK (Allsv.) Malmö Redhawks (SHL) Tingsryds AIF (Allsv.)
Emil Forslund (s. 21. syyskuuta 1993 Tidaholm, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Nybro Vikings IF:ssä. Hän on pelipaikaltaan oikea laitahyökkääjä. Forslund laukoo oikealta.
Ura

Forslund on Tidaholms HF:n kasvatti. Hän siirtyi kaudella 2008–2009 Skövde IK:n J18-junioreihin. Forslund oli kauden päätteeksi nostamassa joukkuetta J18 Division 1:stä J18 Elitiin. Kaudella 2010–2011 hän nousi Skövden varakapteeniksi. Forslund oli 15 osumallaan joukkueen paras maalintekijä Filip Molinin kanssa. Hän toimi samalla kaudella myös Skövden J20-junioreiden varakapteenina, kuten myös seuraavalla kaudella 2011–2012. Hän oli joukkueen paras maalintekijä ja toiseksi paras pistemies Carl Gustavssonin jälkeen tehoilla 30+14=44. Forslund debytoi kauden aikana myös miesten peleissä pelattuaan Ruotsin kolmanneksi korkeimmalla sarjatasolla maan I-divisioonassa 24 runkosarjaottelua tehopistein 1+3=4.
Kaudeksi 2012–2013 Forslund siirtyi Leksands IF:n J20-junioreihin. Hän oli 15 osumallaan joukkueen toiseksi paras maalintekijä Simon Mattssonin jälkeen. Kaudeksi 2013–2014 Forslund siirtyi vuoden mittaisella sopimuksella Ruotsin I-divisioonan Tingsryds AIF:ään. Joukkue eteni kauden päätteeksi Kvalserien AS:ään, mutta Tingsryd jäi kuitenkin ilman sarjanousua, mutta seuraavan kauden 2014–2015 päätteeksi joukkue nousi kuitenkin HockeyAllsvenskaniin. Forslundin ensimmäinen kausi 2015–2016 toi siellä 52 runkosarjaottelussa tehot 6+5=11. Kaudella 2016–2017 hän jakoi Tingsrydin sisäisen tehotilaston voiton Johan Erikssonin ja Patrick Nilssonin kanssa lukemalla +12.
Forslund siirtyi kaudeksi 2018–2019 kaksivuotisella sopimuksella SHL-joukkue Brynäs IF:ään. Hän sai tililleen ensimmäisen SHL-ottelunsa näin ollen runkosarjan avauskierroksella 15. syyskuuta 2018 vieraissa Luleå HF:ää vastaan, mutta Forslund jäi ottelussa ilman peliaikaa. Seuraavassa ottelussa 20. syyskuuta 2018 Frölunda HC:tä vastaan hän sai kuitenkin jääaikaa 4.34 minuuttia. Forslund teki SHL-uransa avausmaalin kahdeksannessa ottelussaan 6. lokakuuta 2018 Skellefteå AIK:ta vastaan. Hänen osumansa jäi Brynäsin 3–1-voittoon päättyneen ottelun voittomaaliksi. Forslund sai ottelussa myös syöttöpisteen Robert Kousalin tekemään maaliin. Kaikkiaan Forslundin tulokaskausi toi 52 runkosarjaottelussa tehot 9+6=15. Kesken kauden 2019–2020, tammikuussa 2020 Brynäs vuokrasi hänet loppukaudeksi SM-liigajoukkue Saimaan Palloon, joka puolestaan kauppasi Brynäsiin Joel Perssonin. Forslund pelasi SaiPassa vain neljä ottelua, kunnes siirtotakarajalla helmikuussa hän jätti joukkueen ja Brynäs vuokrasi Forslundin loppukaudeksi toiseen SHL-seuraan, Färjestad BK:hon.
Eder Gama

| Eder Gama> Henkilötiedot |
| --- | --- |
Syntynyt: 20. elokuuta 1982 (ikä 42) Ribeirao Pires, Sao Paulo, Brasilia
Kansalaisuus:   Brasilia
Vapaaottelija
Aktiivisena:  2008–
Pituus:  173 cm
Paino:  70 kg
Painoluokka:  kevytsarja
Kätisyys:  oikea
Taistelutyyli:  Kyokushin, brasilialainen jujutsu
Seura:  Vila Da Luta
Tilastot
Ottelut:  27
Voitot:  18
– tyrmäyksellä:  8
– luovutuksella:  7
– päätöksellä:  3
Tappiot:  9
– tyrmäyksellä:  2
– luovutuksella:  4
– päätöksellä:  3
| Eder Gama> Henkilötiedot |
| --- | --- |
Kansalaisuus:   Brasilia
Kyokushin-ottelija
Aktiivisena:  2000–
Pituus:  173 cm
Paino:  74 kg
Painoluokka:  avoin
Vyöarvo:  1. dan
| Mitalit> Maa:   Brasilia.Miesten kyokushin.Etelä-Amerikan mestaruuskilpailut  | Mitalit> Maa:   Brasilia.Miesten kyokushin.Etelä-Amerikan mestaruuskilpailut  | Mitalit> Maa:   Brasilia.Miesten kyokushin.Etelä-Amerikan mestaruuskilpailut  | Maa:   Brasilia> Miesten kyokushin. |
| --- | --- | --- | --- |
|  Kultaa | 2015 | avoin |  |
| Brasilian Open  | Brasilian Open  | Brasilian Open  |  |
|  Kultaa | 2014 | avoin |  |
|  Kultaa | 2018 | avoin |  |
|  Kultaa | 2021 | avoin |  |
|  Hopeaa | 2009 | avoin |  |
|  Hopeaa | 2017 | avoin |  |
|  Pronssia | 2008 | avoin |  |
Eder de Gama (s. 20. elokuuta 1982 Ribeirao Pires, São Paulo) on brasilialainen karateka ja vapaaottelija. Hän voitti Kyokushinin Etelä-Amerikan mestaruuden ja on kolminkertainen Brasilian mestari.